ประกาศธนาคารแห่งประเทศไทยที่ สนส. 89/2551เรื่อง องค์ประกอบของเงินกองทุนสําหรับสาขาของธนาคารพาณิชย์ต่างประเทศ---------------------------------------อื่นๆ - 1. เหตุผลในการออกประกาศ ธนาคารแห่งประเทศไทยได้มีการปรับปรุงหลักเกณฑ์การกํากับดูแลเงินกองทุนสําหรับสาขาของธนาคารพาณิชย์ต่างประเทศโดยอ้างอิงจากหลักเกณฑ์ International convergence of capital measurement and capital standards - A revised framework (Comprehensive version : June 2006) (หลักเกณฑ์ Basel II) ของ Basel Committee on Banking Supervision (BCBS) ซึ่งพัฒนามาจาก The 1988 Basel Capital Accord and the 1998 Amendment to the Capital Accord (หลักเกณฑ์ Basel I) ของ BCBS ที่ธนาคารแห่งประเทศไทยได้ใช้อ้างอิงในการกํากับดูแลเงินกองทุนตั้งแต่ปี 2536 เป็นต้นมา และประกอบกับมาตรฐานการบัญชีระหว่างประเทศ ฉบับที่ 39 (International Accounting Standard -1AS 39) เรื่อง การรับรู้และการวัดมูลค่าเครื่องมือทางการเงินได้เริ่มมีผลบังคับใช้ในประเทศต่าง ๆ แล้วตั้งแต่ปี 2548 ซึ่งสภาวิชาชีพบัญชีได้มีแนวทางที่จะออกมาตรฐานการบัญชีไทยให้สอดคล้องกับ IAS 39 โดยคาดว่าจะมีผลบังคับใช้กับกิจการรวมทั้งสถาบันการเงินในประเทศไทยประมาณปี 2554 และหากกิจการหรือสถาบันการเงินใดพร้อมที่จะนํามาตรฐานการบัญชีดังกล่าวทั้งฉบับมาถือปฏิบัติก่อนกําหนดก็สามารถทําได้ (Early Adoption) ซึ่งมาตรฐานการบัญชีฉบับนี้มีการอนุญาตให้กิจการหรือสถาบันการเงินสามารถเลือกที่จะวัดมูลค่าและบันทึกรายการของตราสารทางการเงินด้วยมูลค่ายุติธรรม ณ วันเริ่มแรก (Fair Value Option) ซึ่งอาจส่งผลกระทบให้สถาบันการเงินสามารถรับรู้ผลกําไรหรือขาดทุนที่เกิดขึ้นจากการออกตราสารที่เป็นหนี้สินทางการเงินของสถาบันการเงิน เมื่อตราสารนั้นถูกปรับลดหรือเพิ่มอันดับความน่าเชื่อถือซึ่งจะมีผลกระทบโดยตรงต่อเงินกองทุนของสถาบันการเงิน การปรับปรุงประกาศธนาคารแห่งประเทศไทยว่าด้วยองค์ประกอบเงินกองทุนสําหรับสาขาของธนาคารพาณิชย์ต่างประเทศในครั้งนี้ จึงมีวัตถุประสงค์เพื่อให้สอดคล้องกับหลักการของ Basel II ที่สาขาของธนาคารพาณิชย์ต่างประเทศต้องถือปฏิบัติ และเพื่อเตรียมความพร้อมสําหรับสาขาของธนาคารพาณิชย์ต่างประเทศที่ประสงค์จะปฏิบัติตามหลักการของ IAS 39 ก่อนที่สภาวิชาชีพบัญชีจะบังคับใช้อื่นๆ - 2. อํานาจตามกฎหมาย อาศัยอํานาจตามความในมาตรา 29 มาตรา 32 และมาตรา 71 แห่งพระราชบัญญัติธุรกิจสถาบันการเงิน พ.ศ. 2551 ธนาคารแห่งประเทศไทยออกหลักเกณฑ์กําหนดองค์ประกอบของเงินกองทุนให้สาขาของธนาคารพาณิชย์ต่างประเทศดํารงเงินกองทุนตามที่กําหนดในประกาศฉบับนี้อื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับสาขาของธนาคารพาณิชย์ต่างประเทศตามกฎหมายว่าด้วยธุรกิจสถาบันการเงินทุกแห่งอื่นๆ - 4. ประกาศและหนังสือเวียนที่ยกเลิก ตามรายการในเอกสารแนบ 1อื่นๆ - 5. เนื้อหา 5.1 คําจํากัดความ "สาขาของธนาคารพาณิชย์ต่างประเทศ" หมายความว่า สาขาของธนาคารพาณิชย์ต่างประเทศที่ได้รับอนุญาตให้ประกอบธุรกิจธนาคารพาณิชย์ในประเทศไทย "คณะกรรมการสถาบันการเงิน" หมายความว่า ผู้จัดการ ผู้มีอํานาจในการจัดการ ซึ่งมีหน้าที่ความรับผิดชอบในการบริหารจัดการสาขาของธนาคารพาณิชย์ต่างประเทศ 5.2 องค์ประกอบของเงินกองทุน 5.2.1 เงินกองทุนทั้งสิ้นของสาขาของธนาคารพาณิชย์ต่างประเทศ ประกอบด้วย เงินกองทุน หักด้วยรายการหักจากเงินกองทุนตาม 5.2.2 ทั้งนี้ เงินกองทุนของสาขาของธนาคารพาณิชย์ต่างประเทศ ประกอบด้วย สินทรัพย์หรือหลักทรัพย์ที่สาขาของธนาคารพาณิชย์ต่างประเทศต้องดํารงตามมาตรา 32 แห่งพระราชบัญญัติธุรกิจสถาบันการเงิน พ.ศ. 2551 กล่าวคือ เป็นสินทรัพย์ที่สาขาของธนาคารพาณิชย์ต่างประเทศต้องดํารงไว้ในประเทศไทยหรือมีหลักทรัพย์ในต่างประเทศตามหลักเกณฑ์ที่ธนาคารแห่งประเทศไทยกําหนด รายละเอียดตามเอกสารแนบ 2 5.2.2 รายการหักจากเงินกองทุน (1) ผลกําไรที่เกิดจากการเลือกใช้วิธี Fair Value Option ตามมาตรฐานการบัญชีว่าด้วยการรับรู้และการวัดมูลค่าเครื่องมือทางการเงิน (หรือ International Accounting Standard 39 Financial Instruments : Recognition and Measurement) สําหรับกรณีที่เกิดขึ้นจากสาเหตุดังต่อไปนี้ ทั้งนี้ การใช้ Fair Value Option ต้องเป็นไปตามหลักเกณฑ์ที่กําหนดในเอกสารแนบ 3 (1.1) การลดลงของมูลค่ายุติธรรมของตราสารที่เป็นหนี้สินทางการเงิน เนื่องจากตราสารที่สาขาของธนาคารพาณิชย์ต่างประเทศออกนั้นถูกปรับลดอันดับความน่าเชื่อถือ (Downgrade) (1.2) การเพิ่มขึ้นของมูลค่ายุติธรรมที่ไม่สามารถวัดมูลค่ายุติธรรมได้อย่างน่าเชื่อถือของเงินให้สินเชื่อ หรือ ตราสารการเงิน (2) ในกรณีที่สาขาของธนาคารพาณิชย์ต่างประเทศใดทําธุรกรรมอนุพันธ์ด้านเครดิต (Credit Derivatives) ให้หักเงินกองทุนตามหลักเกณฑ์ที่กําหนดในประกาศธนาคารแห่งประเทศไทยว่าด้วยการอนุญาตให้ธนาคารพาณิชย์ทําธุรกรรม Credit Derivatives (3) ในกรณีที่สาขาของธนาคารพาณิชย์ต่างประเทศใดทําธุรกรรมที่เกี่ยวข้องกับธุรกิจการแปลงสินทรัพย์เป็นหลักทรัพย์ (Securitisation) ให้หักเงินกองทุนตามหลักเกณฑ์ที่กําหนดในประกาศธนาคารแห่งประเทศไทยว่าด้วยการอนุญาตให้สถาบันการเงินประกอบธุรกิจการแปลงสินทรัพย์เป็นหลักทรัพย์ (4) ในกรณีที่สาขาของธนาคารพาณิชย์ต่างประเทศมีฐานะที่เกี่ยวข้องกับการผิดนัดชําระราคาและการส่งมอบและธุรกรรม Non-delivery versus payment ให้หักเงินกองทุนตามหลักเกณฑ์ที่กําหนดในประกาศธนาคารแห่งประเทศไทยว่าด้วยหลักเกณฑ์การคํานวณสินทรัพย์เสี่ยงด้านเครดิตสําหรับการผิดนัดชําระราคาและการส่งมอบและธุรกรรม Non-delivery versus payment (Non-DvP) สําหรับธนาคารพาณิชย์ (5) ในกรณีที่สาขาของธนาคารพาณิชย์ต่างประเทศคํานวณฐานะที่เกี่ยวข้องกับตราสารทุนโดยวิธี PD/LGD ให้สาขาของธนาคารพาณิชย์ต่างประเทศหักมูลค่าของฐานะที่เกี่ยวข้องกับตราสารทุนดังกล่าว หรือ ค่าความเสียหายที่คาดว่าจะเกิดขึ้น (EL) ของฐานะที่เกี่ยวข้องกับตราสารทุนนั้น แล้วแต่กรณี ตามหลักเกณฑ์ที่กําหนดในประกาศธนาคารแห่งประเทศไทยว่าด้วยหลักเกณฑ์การคํานวณสินทรัพย์เสี่ยงด้านเครดิตสําหรับธนาคารพาณิชย์โดยวิธี IRB (6) ในกรณีที่สาขาของธนาคารพาณิชย์ต่างประเทศมีเงินสํารองส่วนขาด (Shortfall of Provisions) ให้หักเงินกองทุน ตามหลักเกณฑ์ที่กําหนดในประกาศธนาคารแห่งประเทศไทยว่าด้วยหลักเกณฑ์การคํานวณสินทรัพย์เสี่ยงด้านเครดิตสําหรับธนาคารพาณิชย์โดยวิธี IRB ทั้งนี้ เงินสํารองส่วนขาด หมายถึง เงินสํารองที่กันไว้แล้ว (Total Eligible Provisions)เฉพาะส่วนที่ต่ํากว่ามูลค่าความเสียหายที่คาดว่าจะเกิดขึ้น (EL) (7) รายการอื่นตามที่ธนาคารแห่งประเทศไทยกําหนด 5.3 งวดระยะเวลาการนับรายการเข้าและหักออกจากเงินกองทุน งวดระยะเวลาในการนับรายการแต่ละประเภทเข้าเป็นเงินกองทุน ปรากฎตามเอกสารแนบ 4อื่นๆ - 6. วันเริ่มต้นบังคับใช้ ประกาศนี้ให้ใช้บังคับตั้งแต่วันที่ 31 ธันวาคม 2551 เป็นต้นไปผู้มีอํานาจลงนาม - ประกาศ ณ วันที่ 27 พฤศจิกายน 2551 (นางธาริษา วัฒนเกส)ผู้ว่าการธนาคารแห่งประเทศไทย